30500-8/225/2018.

# PÁLYÁZATI FELHÍVÁS

A büntetés-végrehajtás országos parancsnoka pályázatot hirdet az EFOP-1.3.3-16-2016-00001  azonosító számú, „Fogvatartottak reintegrációja” című kiemelt projekt szerinti **tanácsadó (Somogy Megyei Büntetés-végrehajtási Intézet)** munkakör betöltésére.

**Pályázati feltételek:**

* Felsőfokú végzettség és 3 év szakirányú gyakorlat reintegrációs szolgáltatások nyújtása terén, vagy
* Pályakezdők esetében bölcsészettudományi, társadalomtudományi, pedagógiai, államigazgatási, pszichológiai, rendészeti, vagy lelki gondozói végzettség.
* Felhasználói szintű számítógépes ismeretek (MS Word, Windows, Excel).
* Magyar állampolgárság, cselekvőképesség, büntetlen előélet, egészségügyi alkalmasság.

**Elvárt kompetenciák:**

* csoportvezetésben szerzett tapasztalat
* csapatmunkában való jártasság
* nagyfokú önállóság
* kiemelkedő szervezői és kommunikációs készség
* pontos, precíz munkavégzés
* mobilitás

**A pályázat elbírálásánál előnyt jelent:**

* B kategóriás jogosítvány
* szociális alapvégzettség, vagy munkaerő-piaci tanácsadói képzettség
* tréneri végzettség
* EU-s projektek megvalósításában szerzett gyakorlat
* reintegrációs projektben szerzett tapasztalat
* célcsoporttal végzett munkatapasztalat
* szociális munka területén szerzett gyakorlat
* munkaerő-piaci szolgáltatások nyújtásában szerzett gyakorlat
* motivációs technikák gyakorlati alkalmazásának ismerete
* ECDL (Európai Számítógép-használói Jogosítvány)

**A munkakör betöltéséhez szükséges főbb szakmai elvárások, kompetenciák:**

* Fogvatartottak toborzása, kiválasztás előkészítése.
* Fogvatartotti készségfejlesztési, képzési csoportok összeállítás előkészítése.
* Bv. intézeten belüli és központi szakmai megvalósítókkal történő kapcsolattartás.
* Projektdokumentáció precíz, szakszerű vezetése.
* Egyéni fejlesztési terv készítése, felülvizsgálata, értékelése.
* Szabadulásra történő felkészítés.
* Egyéni és csoportos esetkezelés (családi kapcsolatok helyreállítása, segítő beszélgetés, egyéb egyéni tanácsadás), motivációs tanácsadás, szociális ügyintézés (iratpótlás, lakhatási lehetőségekkel összefüggő segítségnyújtás, szociális és társadalombiztosítási ellátáshoz való hozzáférés segítése, gyámügyi ügyintézés, tájékoztatás)
* Országos munkaerő-piaci tendenciák megismerése, országos munkaerő-piaci információk, foglalkozási, képzési információk megismerése és összegyűjtése, fogvatartottakkal és szabadultakkal történő megismertetése.
* Információgyűjtés és információ megosztás az erkölcsi bizonyítványt nem igénylő munkakörökről, foglalkoztatók köréről, a közfoglalkoztatásba történő bekapcsolódás lehetőségéről.
* Információszerzés és –nyújtás a fogvatartott részére célirányosan a szabadulást megelőzően a lakóhely, illetve esetleges tartózkodási hely szerinti illetékes munkaügyi kirendeltség elérhetőségeiről.
* Csoportos foglalkozások szervezése, vezetése (pl. álláskeresési tanácsadás, motivációs, egyéb fejlesztő, önismereti, kommunikáció- és viselkedéskorrekció, értékrend-korrekció, pénz- és erőforrás gazdálkodás, művészeti és kreatív, szabadulásra felkészítő, egyéb készségfejlesztés, resztoratív csoport).
* Kompetencia-fejlesztő foglalkozások megtartása.
* A fogvatartott kérésére, az adatvédelmi szabályok betartása mellett, kapcsolatfelvételt kezdeményez a fogvatartott családjával, a büntetés-végrehajtási intézet szabályainak betartása mellett segíti a kapcsolat felvételét, vagy normalizálását, segítő beszélgetéssel támogatja a fogvatartott családi rendszerbe való visszailleszkedését.
* Aktívan működteti a területileg illetékes szociális ellátórendszeri együttműködéseket.
* A BvOP iratkezelési szabályzatának megfelelően a projektben keletkezett dokumentációk, munkavégzésről készített jelentések feldolgozását, iktatását végzi a Robotzsaru rendszerben.
* A kliensek adatait és a számukra nyújtott szolgáltatásokat rögzíti a FANY rendszerben.
* A fogvatartottakkal és szabadultakkal való munka dokumentálására kliensmappát vezet.
* Statisztikát, státuszjelentést, munkatervet készít.
* Együttműködik a közvetlen munkatársakkal, a központi munkatársakkal, a bv. személyi állománnyal, különösen a bv. pártfogóval, reintegrációs tiszttel és a bv. intézeti szakmai vezetővel.
* Egyéb, projektvezető és koordinációs vezető által adott feladatokat lát el.

**A munkavégzés helye:**

**Somogy Megyei Büntetés-végrehajtási Intézet** (7400 Kaposvár, Kossuth Lajos u. 19.)

A jelöltnek vállalnia kell az egyeztetéseken és a szakmai képzéseken való részvételt, valamint az ezzel együtt járó utazásokat. **A munkakör legkorábban előreláthatólag 2018. november 1-től tölthető be, határozott időtartamú, 2020. június 30-áig szóló közalkalmazotti kinevezéssel.**

**Juttatás:**

Az EFOP-1.3.3-16-2016-00001 azonosító számú, „Fogvatartottak reintegrációja” című kiemelt projekt terhére biztosított havi bruttó 330.000.-Ft.

**A pályázatok benyújtásának határideje: 2018. október 12.**

A pályázatokat a betölteni kívánt munkakör és munkavégzési hely pontos megjelölésével Farkas Katalin ka. (személyügyi referens) részére - a farkas1.katalin@bv.gov.hu email címre - kell benyújtani.

**A pályázathoz kérjük mellékelni:**

* A legfontosabb személyes adatokat tartalmazó részletes szakmai önéletrajzot, mely időrendben tartalmazza a munkahelyek pontos megjelölésével az eddigi munkaviszonyban töltött időszakokat, továbbá a meglévő iskolai végzettségeket és egyéb képzettségeket, ismereteket, szakmai tapasztalatokat.
* Motivációs levél maximum 1 oldal terjedelemben.
* Nyilatkozatot arra vonatkozóan, hogy a pályázati anyagot az elbírálásban résztvevők megismerhetik.

**Személyes meghallgatás esetén az alábbi dokumentumok bemutatása szükséges:**

* Az állami, szakmai iskolai végzettséget, idegen-nyelv ismeretet igazoló okiratok.
* Hatósági erkölcsi bizonyítvány és munkaköri alkalmasságot alátámasztó orvosi igazolás (amennyiben jelenleg is ezekhez kötött beosztásban dolgozik, az erre vonatkozó nyilatkozat).

A benyújtott pályázatokat a Büntetés-végrehajtás Országos Parancsnoksága Humán Szolgálat szolgálatvezetője által kijelölt bizottság bírálja el, melynek eredményéről minden pályázó írásban kap értesítést.

A projekttel kapcsolatos bővebb felvilágosítás - hivatali munkaidőben - a 06/1/301-8307-es telefonszámon, vagy a farkas1.katalin@bv.gov.hu e-mail címen kérhető.

Az országos parancsnok nevében és megbízásából:

 **Dr. Csató Kornélia bv. ezredes**

 bv. főtanácsos, szolgálatvezető